Pornografi ekstrim

**"Pornografi ekstrim"** ialah istilah yang diperkenalkan oleh Kerajaan United Kingdom dalam Bahagian 5, Seksyen 63, Akta Keadilan Jenayah dan Imigresen 2008  yang menjadikan sebarang pemilikan gambar pornografi sebagai kesalahan jenayah di United Kingdom mulai dari 26 Januari 2009. Akta itu mentakrifkan "pornografi" sebagai gambar yang:
* "mempunyai sifat yang dapat dianggap dengan munasabah sebagai dihasilkan semata-mata atau terutamanya untuk tujuan membangkitkan nafsu berahi";
* "terlalu menyakitkan hati", "menimbulkan rasa meluat", atau bersifat lucah";
* menggambarkan mana-mana satu yang berikut:
** (a) perbuatan yang mengancam nyawa seseorang;
** (b) perbuatan yang mengakibatkan, atau mungkin akan mengakibatkan, kecederaan yang parah kepada dubur, payudara atau genital seseorang;
** (c) perbuatan yang melibatkan atau kelihatan melibatkan hubungan jenis dengan mayat;
** (d) orang yang melakukan atau kelihatan melalukan perbuatan sanggama atau  seks oral dengan haiwan (baik mati mahupun hidup);
dengan mana-mana orang waras yang melihat gambar itu akan berfikir bahawa mana-mana satu manusia atau haiwan yang digambarkan adalah manusia atau haiwan yang benar.

Takrif istilah "pornografi" ini merangkumi persembahan pentas, baik peserta bersetuju untuk menyertai persembahan tersebut mahupun tidak. Bagaimanapun, karya berkelas dikecualikan tetapi petikan daripada karya berkelas, jika gambar itu dipetik semata-mata untuk membangkitkan nafsu berahi, tidak dikecualikan. Adakah sesuatu gambar "bersifat pornografi" atau tidak tertakluk kepada budi bicara majistret atau juri untuk menentukannya dengan hanya melihat gambar tersebut; ia bukan satu persoalan yang berkenaan dengan niat mereka yang menghasilkan gambar itu.  Jika gambar itu dimiliki oleh seseorang sebagai sebahagian siri gambar yang lebih besar, persoalan adakah gambar itu bersifat pornografi juga ditentukan daripada konteks yang gambar itu terkandung. Justera, sesebuah gambar mungkin sah di sisi undang-undang dalam sesetengah konteks, tetapi menyalahi undang-undang dalam konteks yang lain. Kecederaan parah tidak ditakrifkan oleh akta itu, namun ia bergantung kepada budi bicara majistret atau juri. Rang undang-undang itu juga membekalkan sebilangan perbuatan yang merangkumi penggambaran: 
* penggantungan;
* lemas;
* serangan seks yang melibatkan ancaman senjata; 
* pemasukan barang yang tajam ke dalam genital; dan
* pencacatan payudara atau genital.

Takrif "lucah" tidak sama dengan takrif yang diberikan oleh Akta Terbitan Lucah yang memerlukan sesuatu gambar bersifat "tidak berakhlak dan merosakkan akhlak" kepada mereka yang mungkin melihatnya; sebaliknya, takrif ini merupakan takrif kamus yang biasa untuk perkataan "lucah", dengan "terlalu menyakitkan hati" dan "menimbulkan rasa meluat" diberikan sebagai contoh.

Terdapat pertahanan untuk defendan jika dia dapat membuktikan bahawa dia menyertai perlakuan itu secara langsung dan mempunyai persetujuan daripada para penyerta, tetapi hanya jika persetujuan tersebut adalah persetujuan yang sah di sisi undang-undang di United Kingdom, misalnya persetujuan daripada orang yang cukup umur. Bagaimanapun, pertahanan tersebut tidak dapat digunakan oleh jurugambar dan "penonton" yang lain yang tidak merupakan peserta langsung.

Jika kesalahan melibatkan syarat (a) atau (b) di atas, hukumannya yang paling berat ialah pemenjaraan selama 3 tahun, manakala yang lain mengenakan pemenjaraan dua tahun. Orang dewasa yang dihukum sekurang-kurangnya dua tahun akan dimasukkan namanya ke dalam Daftar Pesalah Ganas dan Seks.

Sebagai istilah teknik khusus, Akta Keadilah Jenayah dan Imigresen 2008 kelihatan diperkenalkan di England selepas kematian Jane Longhurst pada 2003 yang diakibatkan oleh Graham Coutts yang dihantui oleh gambar pornografi yang dimuat turun daripada laman-laman yang mengkhususkan kandungan tersebut.

## Lihat juga
* Gerakan anti-pornografi
* Graham Coutts
* Hak terhadap pornografi
* Nekrofilia
* Operasi Spanner
* Pornografi keterlaluan

## Rujukan

## Pautan luar
* Death Becomes Her - Article in Trash City
* House of Commons debate on 6 May 2004
* House of Commons debate on 18 May 2004
* Eat Me! - Coverage in The Village Voice
* Backlash and the Consenting Adult Action Network oppose outlawing extreme pornography.
* Summary of responses to the Consultation on the Possession of Extreme Pornographic Material 
* Government consultation
* 'Extreme' porn proposals spark row
* Point by point response to the consultation paper by Institute of Ideas Policy Watch
* When does kinky porn become illegal?
* 'I am not doing anything wrong'